Prišlo to časom. Často som vedela ako by som chcela aby tá fotografia vyzerala ale najskôr sa mi to vôbec nedarilo. Prešla som si tým ako samouk, ale pomohli mi aj rôzne kurzy a workshopy, kde som sa mohla zdokonaľovať. A foodstyling prišiel akosi sám, chcela som aby jedlo bolo aj pekne naaranžované.Vďaka blogu som potom dostala prvé joby, a tak som sa dostala až k profesionálnemu foodstylingu, ktorý už je trochu zložitejší, pretože už musíte poznať rôzne profi fígle. Celkovo si myslím, že hoci som vyštudovala právo, do tejto sféry ma to napokon úplne vtiahlo a verím, že je to moje vysnívané povolanie. Že je to pre mňa aj práca aj zábava, ktorá ma celkom pohltila a neustále mám chuť sa v nej posúvať. A veľmi mi pomohlo, keď som si zariadila svoje štúdio, kde môže tvoriť a kreatívne vymýšľať.